1. pielikums
iepirkuma, ID Nr. AMD 2026/53, nolikumam

TEHNISKĀ SPECIFIKĀCIJA iepirkumam
“Dažādu liela izmēra būvniecības atkritumu sadalīšana (smalcināšana) un izvešana no teritorijām”


1. Iepirkuma priekšmets.
1.1. Iepirkuma priekšmets ir dažādu liela izmēra būvniecības atkritumu sadalīšana (smalcināšana) un izvešana no Rīgas valstspilsētas pašvaldības (turpmāk – pašvaldība) īpašumā/apsaimniekošanā esošajām teritorijām, t.sk.: ielu un ceļu uzturēšanas objekti, nelegālo atkritumu izgāztuvju likvidācijas vietas, infrastruktūras demontāžas objekti u.c., uz atbilstoši reģistrētām atkritumu noglabāšanas, reģenerācijas vai pārstrādes vietām.
1.2. [bookmark: _Hlk223943919]Šī iepirkuma ietvaros būvniecības atkritumi ietver: betonu un dzelzsbetonu, ķieģeļus, asfaltbetonu, būvju demontāžas materiālus, citus minerālos būvgružus.
1.3. Pamatojums - pašvaldības apsaimniekotajās teritorijās periodiski tiek atrasti, vai jau ilgāku laiku ir izvietoti liela izmēra būvniecības atkritumi (betona, dzelzsbetona, asfalta, ķieģeļu u.c.), kurus izmēru un/vai svara dēļ ar pašvaldībai pieejamo tehniku nav iespējams izvest.
1.4. Mērķis - atbrīvot pašvaldības apsaimniekošanā esošās teritorijas no liela izmēra būvniecības atkritumiem.

2. Pakalpojumu sniegšanas kārtība, termiņi, darbu nodošanas un pieņemšanas kārtība.
2.1. Pakalpojumi tiek sniegti pamatojoties uz Pasūtītāja pieteikumu, kurā norādīts: pakalpojuma sniegšanas adrese, kadastra apzīmējuma numurs, pakalpojuma provizoriskais apjoms m3 vai citā mērvienībā atbilstoši būvgružu veidam un izvietojumam (skaits, platība u.c.), foto fiksācija, veicamā pakalpojuma saturs/pakalpojuma izpildē veicamie darbi, pakalpojuma izpildes termiņš, pasūtītāja atbildīgās kontaktpersonas vārds, uzvārds, amata nosaukums, tālruņa numurs un e-pasts. 
2.2. Pakalpojuma izpildes termiņš: ne vēlāk kā 7 (septiņu) darba dienu laikā no Pasūtītāja pieteikuma saņemšanas dienas. Ja Puses vienojas par citu izpildes termiņu, tas nedrīkst būt īsāks par 24 stundām no pieteikuma saņemšanas brīža, bet var būt arī garāks par 7 darba dienām.
2.3. Pakalpojuma izpildē veicamie darbi:
2.3.1. liela izmēra būvniecības atkritumu izvešana ar iespēju samazināt to izmērus līdz transportējamam izmēram, ja bez izmēru samazināšanas tos nav iespējams izvest.
2.3.2. nepieciešamības gadījumā, ja no kāda liela izmēra būvniecības atkrituma gabala atsegta ir tikai daļa, veikt rakšanas darbus, nodrošinot piekļuvi šādam gabalam tā izcelšanai.
2.3.3. veikt drošu būvgružu sadalīšanu (smalcināšanu) vai atrakšanu, gadījumos, kad tie atrodas daļēji zemē vai novietoti nestandarta pozīcijās, ievērojot drošības prasības.
2.3.4. tiešās darbu teritorijas sakopšana pēc darbu veikšanas, izlīdzinot zemi vietā, kur veikti jebkādi darbi un atstājot to tīru no jebkāda veida atkritumiem.
2.4. Pasūtītājs izpildīto Pakalpojumu pieņem parakstot Pakalpojuma pieņemšanas-nodošanas aktu, norādot tajā precīzu sniegtā Pakalpojuma adresi, kadastra apzīmējuma numuru, veiktā Pakalpojuma saturu/ Pakalpojuma izpildē veicamos darbus un apjomu, izpildes datumu par katru adresi atsevišķi, pievienojot foto fiksācijas pirms un pēc darbu veikšanas ar laika zīmogu, kā arī Izpildītāja izvestā apjoma apliecinošu dokumentu (piem., pavadzīme/dokuments no būvniecības atkritumu noglabāšanas/reģenerācijas/pārstrādes vietas vai kāds cits izvestā apjoma apliecinošs dokuments).  

3. Pakalpojumu izpildei izvirzītās prasības.
3.1.  Izpildītājs Pakalpojumu veic ar savu darbaspēku, transportu un tehniku (frontālie iekrāvēji, ekskavatori, pašizgāzēji, mobilās drupināšanas iekārtas, konteinervedēji u.c.), inventāru, mehānismiem, materiāliem un citiem nepieciešamajiem resursiem, nodrošinot tehniskās specifikācijas prasību kvalitatīvu izpildi.
3.2.  Izpildītājam jānodrošina tehnika un tās operators, ar ko ir iespējams veikt uzkraušanas darbus transportēšanas transportlīdzeklī.
3.3.  Izpildītājam jānodrošina tehnika un tās operators, kas ir spējīgi un atbilstoši veikt liela izmēra būvniecības atkritumu transportēšanu no teritorijas uz atkritumu noglabāšanas vietu vai  reģenerācijas/pārstrādes vietu.
3.4.  Izpildītājam nepieciešamības gadījumā jānodrošina iespēja veikt liela izmēra būvniecības atkritumu izmēru samazināšanu tiktāl, lai tos būtu iespējams iekraut transportējamajā transportlīdzeklī un nogādāt uz atkritumu noglabāšanas vietu vai reģenerācijas/pārstrādes vietu.
3.5.  Būvniecības atkritumu izmēru samazināšanas laikā, kas tiek veikta teritorijā (adresē), jāveic materiāla mitrināšana putekļu izdalīšanās novēršanai/samazināšanai, kā arī jānodrošina tehnika un darbinieki šī procesa veikšanai.
3.6.  Izpildītājam nepieciešamības gadījumā jānodrošina tehnika un darbinieki rakšanas darbiem, gadījumos, ja būvniecības atkritumi ir jāatrok no zemes.
3.7.  Izpildītājam jānodrošina iespējamība veikt darbus dažādās pozīcijās izvietotu būvgružu un to atlieku/daļu novākšanu un izvešanu. 
3.8. Izpildītājs nedrīkst nekādā veidā piesārņot teritoriju, atstājot tajā savu darbību rezultātā radušos atkritumus vai cita veida piesārņojumu, piemēram, tehnisko šķidrumu vai degvielas noplūdes gadījumā.
3.9.  Izpildītāja pienākums ir nodrošināt drošu cilvēku un transporta kustību darba zonas tuvumā darbu veikšanas laikā.
3.10. Sniedzot Pakalpojumu, Izpildītājs atbild par Pasūtītāja kustamai un nekustamai mantai nodarītajiem bojājumiem.
3.11. Pasūtītājs neatbild par trešo personu radītajiem bojājumiem un nodarītajiem zaudējumiem Izpildītāja īpašumā vai valdījumā esošajai mantai.


Apliecinām, ka esam iepazinušies ar šo atklātā konkursa “Dažādu liela izmēra būvniecības atkritumu sadalīšana (smalcināšana) un izvešana no teritorijām” (iepirkuma identifikācijas numurs AMD 2026/53) Tehnisko specifikāciju un piekrītam tās noteikumiem, un līguma slēgšanas tiesību piešķiršanas gadījumā apņemamies nodrošināt šajā Tehniskajā specifikācijā – Tehniskajā piedāvājumā noteiktās prasības:




 
	
Pretendenta pārstāvēttiesīgās personas amats, vārds, uzvārds un paraksts* un datums*



* Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu.














Informācija par provizoriskiem Pakalpojuma apjomiem un būvniecības atkritumiem
Līdz šim Pasūtītājam nav bijis noslēgts līdzīga satura līgums par liela izmēra būvniecības atkritumu sadalīšanu (smalcināšanu) un izvešanu. Ņemot vērā minēto, Pakalpojuma apjomu var norādīt tikai provizoriski un tas varētu būt līdz aptuveni 5000 tonnām gadā. Vienlaikus Pasūtītājs negarantē minēto apjomu, un faktiskais Pakalpojuma apjoms līguma izpildes laikā var būt gan mazāks, gan lielāks, atkarībā no Pasūtītāja faktiskajām vajadzībām.
Zemāk foto fiksācijās attēloti būvniecības atkritumi, kādus iespējams būs nepieciešamība izvest noslēgtā līguma ietvaros. 

[image: Attēls, kurā ir ārpus telpām, mākonis, debesis, zāle

Mākslīgā intelekta ģenerēts saturs var būt nepareizs.]

Mākslīgā intelekta ģenerēts saturs var būt nepareizs.]

Mākslīgā intelekta ģenerēts saturs var būt nepareizs.]     [image: Attēls, kurā ir ārpus telpām, koks, ēka, pamats

Mākslīgā intelekta ģenerēts saturs var būt nepareizs.]

Mākslīgā intelekta ģenerēts saturs var būt nepareizs.]

Mākslīgā intelekta ģenerēts saturs var būt nepareizs.]

Šis dokuments ir parakstīts ar elektronisko parakstu (bez droša e-paraksta)

